Държавен вестник, бр. 13, 2026 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  13
2021 г. за компетентност на морските лица в Република България е необходимо средно 
образование с придобита трета степен на професионална квалификация по професия 
„Корабни машини и механизми“. Същото изискване е предвидено и в разпоредбите на 
чл. 35, т. 2-5 от същата наредба като алтернативно на изискването за завършено висше 
образование по специалност „Корабни машини и механизми“, образователно-
квалификационна степен бакалавър. 
При изпълнение на служебните си задължения, работят с инструменти, уреди, 
машини, съоръжения, системи и софтуер за наблюдение, поддръжка и експлоатация на 
корабните машини и механизми, наблюдение и изпълнение на операциите по прехвърляне 
и зареждане на гориво, сантинните и баластни операции, дейностите по управление 
експлоатацията на кораба и осигуряването на грижи за лицата на борда. Използват 
специализиран софтуер и информационни системи за организация, изпълнение и 
докладване на възложените задачи. Прилагат корабни планове и инструкции за 
организация на дейностите по поддръжка и експлоатация на корабното оборудване и 
обзавеждане, за безопасни и здравословни условия на труд, предотвратяване на аварии и 
пожари, спасителни действия при бедствия и опазване на околната среда от замърсявания 
от кораби. Прилагат указания и друга техническа и технологична документация от 
производители на материали, инструменти, оборудване, съоръжения, използвани в 
работните задачи, както и на корабните машини и механизми, които наблюдават, 
поддържат и за чиято експлоатация помагат. Използват аварийно, противопожарно и 
спасително оборудване и средства,  системи и средства за корабна комуникация. 
Задължени са да използват лични предпазни средства, средства за колективна защита и да 
имат готовност с комплект за лично спасяване (Survival Equipment Kit).  
За изпълнение на описаните работни задачи е необходимо познаване на основните 
изисквания на приетите от Международната морска организация (ИМО) конвенции, по 
които Република България е страна, и протоколите и кодексите със задължителен характер 
към тях, съответните актове на вторичното право на Европейския съюз и националните 
нормативни актове, в които тези изисквания са въведени, както и на актовете от 
националното 
законодателство, 
вторичното 
право 
на 
Европейския 
съюз 
и 
международноправните актове, регламентиращи условията на труд и социалната защита 
на морските лица. 
Ефективното и безопасно изпълнение на служебните задължения изисква също 
познаване и използване на „Наръчника на стандартни морски изрази за комуникация, 
одобрен с Резолюция А.918(22) на Общото събрание на ИМО от 29 ноември 2001 г.“ 
Основният резултат от работата на лицата с придобита трета степен на 
професионална квалификация по професията „Корабни машини и механизми“ и 
съответните правоспособности по Наредба № 6 от 2021 г., е надеждната работа на кораба, 
безопасността на екипажа и предотвратяване на замърсяванията от кораби. 
Работят в машинните отделения на различни видове търговски (товарни, 
пътнически, риболовни), специални (включително научно-изследователски) и военни 
кораби. 
Работното им време е на смени (вахти) или на дежурства. Работната среда в 
машинните отделения на кораба и при операциите, в които подпомагат, може да бъде 
физически и психически натоварваща. Свързана е с рискове от аварии, пожари, екстремни 
метеорологични условия, шум, вибрации, трудов травматизъм, излагане на отработени 
газове, изпарения от горива, смазки, масла, опасности от пара, горещи повърхности, 
електрически ток. Изпълняват се задачи, които изискват физическа сила, работа на 
височини или в затворени пространства, в среда с висока влажност и/или температури. 
За преодоляване рисковете и предизвикателствата на работната среда, лицата, 
придобилите трета степен на професионална квалификация по професия „Корабни 
машини и механизми“, следва да притежават лични качества като наблюдателност,